CELEX: 62021TN0516
Language: el
Date: 2021-08-21 00:00:00
Title: Υπόθεση T-516/21: Προσφυγή της 21ης Αυγούστου 2021 — Ιταλία κατά Επιτροπής

11.10.2021   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 412/27
            
         
      Προσφυγή της 21ης Αυγούστου 2021 — Ιταλία κατά Επιτροπής
      (Υπόθεση T-516/21)
      (2021/C 412/29)
      Γλώσσα διαδικασίας: η ιταλική
      
         Διάδικοι
      
      
         Προσφεύγουσα: Ιταλική Δημοκρατία (εκπρόσωπος: G. Palmieri)
      
         Καθής: Ευρωπαϊκή Επιτροπή
      
         Αιτήματα
      
      Η προσφεύγουσα ζητεί από το Γενικό Δικαστήριο:
      
                  —
               
               
                  να ακυρώσει, για τους λόγους που εκτίθενται κατωτέρω, την εκτελεστική απόφαση (ΕΕ) 2021/988 της Επιτροπής της 16ης Ιουνίου 2021 για τον αποκλεισμό από τη χρηματοδότηση της Ευρωπαϊκής Ένωσης ορισμένων δαπανών που πραγματοποιήθηκαν από τα κράτη μέλη στο πλαίσιο του Ευρωπαϊκού Γεωργικού Ταμείου Εγγυήσεων (ΕΓΤΕ) και του Ευρωπαϊκού Γεωργικού Ταμείου Αγροτικής Ανάπτυξης (ΕΓΤΑΑ) (1) (Απόφαση ad hoc αριθ. 66) [κοινοποιηθείσα υπό τον αριθμό C(2021) 4118]·
               
            
                  —
               
               
                  να καταδικάσει την Επιτροπή στα δικαστικά έξοδα.
               
            
         Λόγοι ακυρώσεως και κύρια επιχειρήματα
      
      Προς στήριξη της προσφυγής της, η προσφεύγουσα προβάλλει τρεις λόγους.
      
                  1.
               
               
                  Ο πρώτος λόγος ακυρώσεως στηρίζεται σε εσφαλμένη ερμηνεία του κανονισμού (ΕΕ) 1383/2015 (2) (αιτιολογική σκέψη 5) και του άρθρου 53, παράγραφος 4, του κανονισμού (ΕΕ) 639/2014 (3), όπως τροποποιήθηκε με τον κανονισμό (ΕΕ) 1383/2015, καθώς και σε παράβαση του άρθρου 1 του κανονισμού (ΕΕ) 1383/2015 και παραβίαση των αρχών της εύλογης κρίσης, της απαγορεύσεως των διακρίσεων και της αναλογικότητας, όσον αφορά την επεξεργασία εκπρόθεσμων κοινοποιήσεων στην ηλεκτρονική βάση δεδομένων σε σχέση με μέτρα τα οποία προβλέπουν περίοδο υποχρεωτικής κατοχής.
               
            
                  2.
               
               
                  Ο δεύτερος λόγος ακυρώσεως στηρίζεται σε εσφαλμένη ερμηνεία του κανονισμού (ΕΕ) 1383/2015 (αιτιολογική σκέψη 5) και του άρθρου 53, παράγραφος 4, του κανονισμού (ΕΕ) 639/2014, όπως τροποποιήθηκε με τον κανονισμό (ΕΕ) 1383/2015, καθώς και σε παραβίαση των αρχών της εύλογης κρίσης, της απαγορεύσεως των διακρίσεων και της αναλογικότητας, όσον αφορά την επεξεργασία εκπρόθεσμων κοινοποιήσεων στην ηλεκτρονική βάση δεδομένων σε σχέση με μέτρα τα οποία δεν προβλέπουν περίοδο υποχρεωτικής κατοχής.
               
            
                  3.
               
               
                  Ο τρίτος λόγος ακυρώσεως στηρίζεται σε εσφαλμένη εφαρμογή του κανονισμού (ΕΕ) 1760/2000 (4) (άρθρο 7) όσον αφορά την προθεσμία κοινοποιήσεως στην ηλεκτρονική βάση δεδομένων.
               
            
         (1)  ΕΕ 2021, L 218, σ. 9.
      
         (2)  Κατ’ εξουσιοδότηση κανονισμός (ΕΕ) 2015/1383 της Επιτροπής, της 28ης Μαΐου 2015, για την τροποποίηση του κατ’ εξουσιοδότηση κανονισμού (ΕΕ) αριθ. 639/2014 όσον αφορά τους όρους επιλεξιμότητας σχετικά με τις απαιτήσεις για την αναγνώριση και την καταγραφή των ζώων για τη συνδεδεμένη στήριξη σύμφωνα με τον κανονισμό (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου (ΕΕ 2015, L 214, σ. 1).
      
         (3)  Κατ’ εξουσιοδότηση κανονισμός (ΕΕ) 639/2014 της Επιτροπής, της 11ης Μαρτίου 2014, για τη συμπλήρωση του κανονισμού (ΕΕ) αριθ. 1307/2013 του Ευρωπαϊκού Κοινοβουλίου και του Συμβουλίου περί θεσπίσεως κανόνων για άμεσες ενισχύσεις στους γεωργούς βάσει καθεστώτων στήριξης στο πλαίσιο της κοινής γεωργικής πολιτικής και για την τροποποίηση του παραρτήματος X του εν λόγω κανονισμού (ΕΕ 2014, L 181, σ. 1).
      
         (4)  Κανονισμός (ΕΚ) 1760/2000 του Ευρωπαϊκού Κοινοβουλίου και του Συμβουλίου, της 17ης Ιουλίου 2000, για τη θέσπιση συστήματος αναγνώρισης και καταγραφής των βοοειδών και την επισήμανση του βοείου κρέατος και των προϊόντων με βάση το βόειο κρέας, καθώς και για την κατάργηση του κανονισμού (ΕΚ) αριθ. 820/97 του Συμβουλίου (ΕΕ 2000, L 204, σ. 1).